
Võidu pargi maa- ala (välja arvatud Joala tn 8b) detailplaneeringu II etapi vastuvõtmine ja avalikule väljapanekule suunamine 
§ 1 Asjaolud ja menetluse käik

Detailplaneeringu algatamise ettepaneku on esitanud Arhitektuuri- ja Linnaplaneerimise Amet. Detailplaneeringu koostamise eesmärgiks on pargi korrastamine linna rohe- ja puhkealaks. Samuti moodustatakse krunt suurusega 21 685 m2 sihtotstarbega 100% üldmaad. Ehitusõigust maa- alale ei määrata. Lahendatakse ka juurdepääsud pargile. Detailplaneering algatati 09.02.2006.a. Narva Linnavolikogu otsusega nr 13.  
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
§ 2 Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
§ 3 Otsus
1) Vastu võtta ja suunata avalikule väljapanekule Võidu pargi maa- ala (välja arvatud Joala tn 8b) detailplaneering II etapp.

2) Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

§ 4 Rakendussätted

1) Otsus jõustub seadusega ettenähtud korras.

2) Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

